*Vzorec dopisa je na voljo na spletni strani Zdravniške zbornice Slovenije*

*Vzorec je informativne narave*

Direktorju javnega zdravstvenega zavoda

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spoštovani,

Želim vas spomniti na dopis št. 142-17/hm-KZO z dne 20. 9. 2017, s katerim vas je Koordinacija zdravniških organizacij, ki jo sestavljajo Strokovno združenje zasebnih zdravnikov in zobozdravnikov Slovenije, Zdravniška zbornica Slovenije, Slovensko zdravniško društvo in Fides – Sindikat zdravnikov in zobozdravnikov Slovenije, opozorila na dokument Ministrstva za zdravje št. 900-152/2016/59 z dne 11. 11. 2016, v katerem vas je ministrstvo pozvalo, da v skladu z veljavnim Pravilnikom o nujni medicinski pomoči (Uradni list RS, št. 8/15 in 93/15 – popr.) nemudoma, najkasneje pa do 1. 1. 2018, sprejmete ustrezne aktivnosti, da bo delo zdravnikov na primarni ravni organizirano tako, da ne bo prihajalo do prekinitve njihovega rednega ambulantnega dela zaradi vzporednega opravljanja mrliško pregledne službe, dežurne službe (DS) ali službe nujne medicinske pomoči (NMP).

Navkljub navedenemu ter navkljub dejstvu, da se skrajni rok za implementacijo poziva ministrstva že izteka 1. 1. 2018, ste me z razporedom dela v NMP/DS za mesec \_\_\_\_\_\_\_\_\_\_\_ za dan \_\_\_\_\_\_ sočasno razpisali na več delovišč, in sicer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Posebej želim izpostaviti neurejenost mrliško pregledne službe, ki se izvaja sočasno v sklopu izvajanja NMP/DS, to je sočasno z rednim delom v ambulanti IOZ ali “le” sočasno z NMP/DS in ni zagotovljena neodvisno od rednega dela v ambulanti IOZ in NMP.

Ker menim, da z navedenim ravnanjem izkazujete, da doslej niste pristopili k izvedbi ustreznih organizacijskih ukrepov za odpravo tega nedopustnega stanja, vas s ciljem, da svojim pacientom zagotovim varno in kakovostno zdravstveno obravnavo, pozivam, da mi nemudoma pisno sporočite, na katero izmed navedenih delovišč sem dejansko razporejen.

S spoštovanjem,

Podpis